Cadenes de Seda
Publicat per Farasha, dansa oriental i creativa de març 01, 2009
Dins el marc de les Festes de Sant Raimon'09 estrenem el nou espectacle de dansa:
"Cadenes de seda"
Diumenge 18 de Gener 2009
"Cadenes de Seda s’inspira en les situacions que hom es pot trobar al llarg de la seva vida com a ésser social: tots i totes experimentem moments de descobriment, de confusió, de lluites internes, de superació i creixement personal. Cada tela pintada, una anella cada cop més petita, ens acostarà a la realitat més sincera de l’ésser humà".
"La tia Habiba, vella i sàvia, deia que qualsevol persona podia aconseguir unes ales. Era només un problema de concentració. No calia que fossin visibles com els dels ocells; les invisibles anaven igual de bé, i com abans començaves a concentrar-te en el vol, millor. Però quan jo li vaig demanar que s’expliqués, es va impacientar i em va advertir que hi havia coses meravelloses que no es podien ensenyar. - Has d’estar alerta per captar l’espetec de seda del somni alat – va dir. Però també em va dir que hi havia dos requisits per poder tenir ales -: El primer és sentir-se encerclada, i el segon, creure que pots trencar el cercle. "
Fatima Mernissi (Somnis de l'Harem)
Narració: Jordina Biosca
Díptic espectacle
Format de l'espectacle
Aquest espectacle te una durada de 56 minuts, durant aquest període de temps les ballarines aniran entrant i sortint de l'escenari ininterrompudament de manera que l'espai escènic sempre estarà en moviment. Així és com guiaràn a l'espectador per aquest riu d'emocions.
En la seva base aquest espectacle està pensat per mínim quatre ballarines protagonistes, que interpretaràn la inocència en l'inici i les influències i/o impressions que la modificaràn. I d'un cinquè ballarí, o grup col.laborador, que serà el portador de la llum i la sabiduría a les protagonistes.
En la idea original hem comptat amb la col.laboració de la cia. Malabaring Brutal per coreografiar i representar la part de la llum, i ha estat tot un èxit (esperem repetir l'experiència)
L'espectacle està pensat per desenvolupar-se en un teatre, però estem treballant en una versió reduïda per adaptar-lo a espais amb menys recursos tècnics.
Narració 2
"Què faré?
No pretenc ser rica o poderosa,
ni festejada o admirada,
ni lloada per la meva bellesa o exaltada pel meu enginy.
sinó que seré quelcom gran en si mateix
i no en l’apreciació del poble."
Mary Astell (1666-1781)
Vine a l'espectacle
Us convidem a veure un espectacle on hi caben sentiments com la despreocupació, la tristesa, la soletat, el dubte, la superació i l'alegria. En defifnitiva, un espectacle per a emocionar-se i deixar-se portar pel torrent d'emocions.